Intraduktalni karcinom dojke

Intraduktalni karcinom dojke (Carcinoma intraductale mammae - comedo carcinoma) je neinvazivni karcinom dojke porijeklom od tubularnog epitela. 
Ovaj karcinom čini 20 - 25% svih karcinoma dojke.

 Makroskopski izgled 
To je nejasno ograničen tumor smješten u centralnom dijelu dojke. Veličine je do 5 cm. 

Na presjeku se vidi kao nejasno ograničen, sivobjeličast, nehomogen, čvrst tumor. Čuvrstoću mu daju česte mikrokalcifikacije u tubulima. Pritiskom na tumor iz prerezanih kanala se istiskuje nekrotična, suha, bjeličasta masa.

 Mikroskopski izgled 
Mikroskopski se vidi maligna proliferacija epitela u kanalićima srednjeg i većeg promjera koji gradi solidne plaže u kojim postoje mali lumeni koji daju tumoru kribrifoman izgled. Epitelne ćelije su nešto uvećane i nepravilne. Broj mitoza je umjeren. Bazalna membrana je očuvana. U lumenima kanalića se vidi nekrotični detritus koji je često kalcifikaciran. Acelularna vezivna stroma je izražena.

Tumor ne infiltrira okolna tkiva dojke i ne daje metastaze.

Varijanta intraduktalnog karcinoma dojke je intraduktalni papilarni karcinom dojke.

 Također pogledajte 

Ostali tumori dojke
Duktalni invazivni karcinom dojke

Kategorija:Tumori dojke